b"\n_START_ARTICLE_\nNeTraMet\n_START_SECTION_\nDarbo aplinka\n_START_PARAGRAPH_\n\xc5\xa0i NeTraMet realizacija veikia Solaris, SunOS, IriX ar Linux mazguose, naudojant libpcap Ethernet paket\xc5\xb3 antra\xc5\xa1\xc4\x8di\xc5\xb3 steb\xc4\x97jimui, ar PC, naudojant CRYNWYR paketo tvarkykl\xc4\x99. PC realizacija gali b\xc5\xabti naudojama su 25 MHz 386SX procesoriumi, su kuriuo ji apdoros apie 1250 paket\xc5\xb3 per sekund\xc4\x99, ir keletui sekund\xc5\xbei\xc5\xb3 vienu metu gali susidoroti su 2250 paket\xc5\xb3 per sekund\xc4\x99 srauto piko pli\xc5\xabpsniais. 40 MHz 486 procesoriuje NeTraMet apdoros 300 paket\xc5\xb3 per sekund\xc4\x99 pik\xc5\xb3. 60 MHz Pentium procesoriuje su PC_NEWLINE_I-magistral\xc4\x97s plok\xc5\xa1t\xc4\x99 NeTramet gali lengvai apdoroti vienod\xc4\x85 6000 paket\xc5\xb3 per sekund\xc4\x99 apkrov\xc4\x85._NEWLINE_\xc5\xa0i realizacija taip pat apima NeMaC, bendr\xc4\x85 valdymo ir surinkimo program\xc4\x85. Veikia Unix tipo operacin\xc4\x97se sistemose kaip Solaris, SunOS, Irix, Linux, DEC Unix, AIX ir HPUX._NEWLINE_GNU autokonfig\xc5\xabracija naudojama sukurti Makefile\xe2\x80\x98us visoms NeTraMeT programoms, kas supaprastina NeTraMet program\xc5\xb3 suk\xc5\xabrim\xc4\x85 ir \xc4\xafdiegim\xc4\x85 Unix sistemose.\n_START_SECTION_\nSraut\xc5\xb3 apdorojimo taisykl\xc4\x97s\n_START_PARAGRAPH_\nKiekviena taisykl\xc4\x97 patikrina vien\xc4\x85 srauto atribut\xc4\x85, naudodama kauk\xc4\x99 reik\xc5\xa1mingiems bitams nurodyti. Tokiu b\xc5\xabdu galima sukurti taisykli\xc5\xb3 med\xc4\xaf, kuris paskirstyt\xc5\xb3 paketus i srautus; kiekvienas paketas po to gali b\xc5\xabti \xe2\x80\x9epaskai\xc4\x8diuotas\xe2\x80\x9c atitinkamame sraute._NEWLINE_Jeigu reikia surinkti daugiau informacijos apie sraut\xc4\x85, taisykl\xc4\x97s gali nurodyti matuokliui padauginti paket\xc4\x85, t. y. sukurti daug sraut\xc5\xb3 vietoje vieno. Pavyzd\xc5\xbeiui, jos gal\xc4\x97t\xc5\xb3 nustatyti, kad paketas at\xc4\x97jo i\xc5\xa1 klas\xc4\x97s B IP \xc5\xa1altinio, toliau padauginti srautus kiekvienam \xc5\xa1altinio tinklo klas\xc4\x97s C potinkliui._NEWLINE_NeTraMet taip pat gali paskai\xc4\x8diuot ir nepalaikom\xc5\xb3 protokol\xc5\xb3 paket\xc5\xb3 skai\xc4\x8di\xc5\xb3 ir ir bait\xc5\xb3. Tokie paketai efektyviai \xc4\xaftraukiami \xc4\xaf vien\xc4\x85 sraut\xc4\x85, kuris yra 'Other' mazgo tipo."